ตลาดไชยา - วิกิพีเดีย

# ตลาดไชยา

### จากวิกิพีเดีย สารานุกรมเสรี

สารานุกรมประเทศไทย
...
ภาพตัวเมืองไชยา จากจุดชมวิวบนยอดเขานางเอ สวนโมกขพลาราม
ถนนวิชิตภักดี ย่านการค้าหลักของเมืองไชยา
ถนนรักษ์นรกิจ ถนนสายหลักสายหนึ่งของเมืองไชยา

ตำบลตลาดไชยา หรือ เทศบาลตำบลตลาดไชยา เป็นเมืองศูนย์กลางการค้าทางด้านทิศเหนือของจังหวัดสุราษฎร์ธานี พื้นที่ของเขตเทศบาล ครอบคุลมเนื้อที่ประมาณ 21 ตร.กม. ในตำบลตลาดไชยา (18.5 ตร.กม.) และตำบลเลม็ดบางส่วน (2.5 ตร.กม.) มีประชากรโดยประมาณ 5,540 คน

## [แก้] ประวัติ

พื้นที่ตำบลตลาดไชยา เดิมเป็นหมู่บ้าน ขึ้นอยู่กับตำบลทุ่งไชยา ชื่อว่าหมู่บ้านดอนโรงทอง โดยมีชาวจีนมาตั้งโรงงานทำทองอยู่ที่นี่อยู่ก่อนแล้ว และยังเป็นเส้นทางผ่านจากเมืองไชยา (บ้านพุมเรียง) ไปวัดพระบรมธาตุไชยาด้วย

ต่อมาเมื่อปีพ.ศ. 2459 ทางการได้ก่อสร้างทางรถไฟสายใต้ผ่านบริเวณนี้ และได้สร้างสถานีรถไฟไชยาที่นี่ ทำให้มีชาวบ้านจากเมืองไชยาเก่าที่พุมเรียง ย้ายออกมาตั้งถิ่นฐานกันบริเวณนี้มากขึ้น จนกลายเป็นชุมชนใหญ่ และแยกตัวออกมาจากตำบลทุ่งและตำบลเวียง ตั้งขึ้นเป็นตำบลตลาดไชยา มีความเจริญรุ่งเรืองเพิ่มขึ้นเป็นลำดับ จนมีการย้ายที่ว่าการอำเภอ ศาลจังหวัดไชยา และเรือนจำอำเภอไชยามาตั้งที่นี่ด้วย

ตำบลตลาดไชยา ก่อตั้งขึ้นเป็น สุขาภิบาลตำบลตลาดไชยา

เมื่อปี พ.ศ. 2492 มีเนื้อที่ 4.12 ตร.กม. และยกฐานะขึ้นเป็นเทศบาลตำบล

เมื่อปี พ.ศ. 2543 มีเนื้อที่ 4.12 ตร.กม. เท่าเดิม และปรับขยายเขตเทศบาล

เมื่อปี พ.ศ. 2547 ทำให้มีเนื้อที่รวม 21.0 ตร.กม. ในปัจจุบัน

## [แก้] การคมนาคม

เขตเทศบาลตำบลตลาดไชยา มีถนนสายหลักซึ่งเป็นย่านธุรกิจหลัก 3 สาย คือถนนรักษ์นรกิจ ถนนวิชิตภักดี และถนนชวนะนันท์ ซึ่งเป็นถนนสายแรกเริ่ม ที่ก่อสร้างขึ้นมากว่า 100 ปีแล้ว ปัจจุบันถนนทั้ง 3 สายมีปัญหาคือ พื้นที่คับแคบ ไม่สามารถขยายได้ ทำให้การจราจรติดขัดมาก

ส่วนด้านการขนส่งมวลชน ในเขตเทศบาลมีสถานีรถไฟไชยาเป็นสถานีรถไฟหลัก สถานีนี้เป็นสถานีหลักในพื้นที่ตอนเหนือของจังหวัดสุราษฎร์ธานี มีขบวนรถจอรับส่งผู้โดยสารถึง 20 ขบวนต่อวัน นอกจากนี้ ยังมีรถเมล์เล็ก หรือรถสองแถวให้บริการจากสถานีรถไฟไชยา ไปยังจุดต่างๆ อีกด้วย เช่น สายไชยา - พุมเรียง, สายไชยา - ท่าชนะ, สายไชยา - บ้านดอน เป็นต้น

## [แก้] สถานศึกษา

สถานศึกษาในเขตตำบลตลาดไชยา ประกอบด้วยโรงเรียนมัธยมศึกษา 2 แห่ง โรงเรียนระดับประถมศึกษา 2 แห่ง และโรงเรียนระดับชั้นอนุบาล 1 แห่ง ประกอบด้วย

- โรงเรียนไชยาวิทยา
- โรงเรียนพุทธนิคม
- โรงเรียนวัดชยาราม
- โรงเรียนสารภีอุทิศ
- โรงเรียนพุทธนิคม แผนกเด็กเล็ก

## [แก้] ศาสนสถาน

เนื่องจากตำบลตลาดไชยา เป็นเมืองโบราณที่มีความเจริญมานาน จึงมีศาสนสถานเป็นจำนวนมาก ในเขตตำบลตลาดไชยานั้น มีศาสนสถานหลายแห่งด้วยกัน ประกอบด้วยวัด 8 แห่ง มัสยิด 1 แห่ง สุสานจีน 1 แห่ง และกุโบร์ (สุสานมุสลิม)1 แห่ง ได้แก่

วัด

- วัดชยาราม
- วัดเวียง
- วัดใหม่ท่าโพธิ์
- วัดป่าลิไลก์
- วัดสโมสร
- วัดพระประสบ
- วัดโลกา
- วัดหลง (วัดร้าง)

มัสยิด

- มัสยิดบ้านสงขลา

สุสานจีน

- ฌาปณสถาน วัดเวียง

กุโบร์

- กุโบร์บ้านสงขลา

ดึงข้อมูลจาก "http://th.wikipedia.org../../../%E0%B8%95/%E0%B8%A5/%E0%B8%B2/%E0%B8%95%E0%B8%A5%E0%B8%B2%E0%B8%94%E0%B9%84%E0%B8%8A%E0%B8%A2%E0%B8%B2.html".

หมวดหมู่: จังหวัดสุราษฎร์ธานี

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English